മകളെ കൊന്ന കേസ്: കോടതി ജയിലിലടച്ചു തലശ്ശേരി: ഒന്നര വയസ് തികയാത്ത സ്വന്തം മകളെ പുഴയില് തള്ളിയിട്ട് കൊലപ്പെടുത്തിയെന്ന കേസില് കുറ്റാരോപിതനായ തലശ്ശേരി കുടുംബകോടതി ജീവനക്കാരന് പത്തായക്കുന്നിലെ കപ്യാട്ട് വീട്ടില് കെ.പി.ഷിജു 42 വിനെ തലശ്ശേരി എ.സി.ജെ.എം.കോടതി മജിസ്ട്രേട്ട് റിമാന്റ് ചെയ്തു .ഇയാള് ഇപ്പോള് കണ്ണൂര് സ്പെഷല് സബ്ബ് ജയിലിലാണുള്ളത്.രണ്ട് ദിവസം കസ്റ്റഡിയില് വച്ച് വിവിധ സ്ഥലങ്ങളില് തെളിവെടുപ്പ് നടത്തിയ ശേഷം ഇന്നലെ വൈകിട്ടാണ് പ്രതിയെ കതിരൂര് പോലിസ് തിരികെ ഹാജരാക്കിയത്.തെളിവെടുപ്പ് വേളയിലെല്ലാം ഷിജു നിര്വ്വികാരനായിരുന്നു എന്തെല്ലാമോ ഒളിക്കുന്ന ഇയാള് പലപ്പോഴും അന്തര്മുഖനായിരുന്നുവത്രെ.ലോട്ടറി കമ്ബക്കാരനായിരുന്ന ഷിജുവിന് പതിവായി ആയിരങ്ങളുടെ ടിക്കറ്റ് എടുക്കുന്ന വകയില് മാസം വലിയ ചിലവ് നേരിടുന്നുണ്ടായിരുന്നു.അളിയന് ഓട്ടോറിക്ഷ വാങ്ങിക്കാന് ഒന്നര ലക്ഷം നല്കിയതും സ്വന്തമായി വീട് പണിയാന് തുടങിയതുമായി ബന്ധപ്പെട്ട് ഏറെ സാമ്ബത്തിക ബാധ്യത ഉണ്ടത്രെ. ഇതില് നിന്നും കരകയറാന് ഭാര്യയുടെ സ്വര്ണ്ണാഭരണങ്ങള് അവര് അറിയാതെ എടുത്ത് വില്ക്കുകയും ചിലത് പണയം വയ്ക്കുകയും ചെയ്തു. ഇത് കണ്ടു പിടിക്കപ്പെട്ടതോടെ ഭാര്യ പ്രശ്നങ്ങളുണ്ടാക്കി. വഴക്ക് ആവര്ത്തിക്കപ്പെട്ടതിനാല് ഭാര്യയുമായി മാനസികമായി അകന്നു. ഇതായിരുന്നു മകളെയടക്കം ഇല്ലാതാക്കാന് പ്രേരണയായതെന്നാണ് തെളിവുകള് കോര്ത്തിണക്കുന്നതിനിടയില് ഷിജു വെളിപ്പെടുത്തിയത്. ഇക്കഴിഞ്ഞ 15 ന് വൈകിട്ടാണ് പാഞ്ഞിപ്പാലം പുഴയിലെ ചെക്ക്ഡാമിനടുത്ത് കൂട്ടിക്കൊണ്ടുപോയി ഭാര്യ സോനയെയും മകള് അന്വിതയെയും പ്രതിപുഴയില് തള്ളിവീഴ്ത്തിയത് . ക്രൂരമായ പാതകത്തില് മകള് മുങ്ങി മരിച്ചു. ഭാര്യയെ പരിസരവാസികള് രക്ഷിച്ചു. രക്ഷപ്പെട്ട ഭാര്യ വെളിപ്പെടുത്തിയതിനെ തുടര്ന്നാണ് ഷിജുവിനെ അറസ്റ്റ ചെയ്തത്